สัปดาห์นี้เล่นสั้น ๆ
นักวิเคราะห์แม้จะบอกว่า สัปดาห์นี้มีทั้งปัจจัยวินโดว์เดรสซิ่ง ซานต้าแรลลี่ และ Rebalance SET100/SET50 แต่คำแนะนำส่วนใหญ่ยังบอกว่า “เล่นสั้น”
นักวิเคราะห์แม้จะบอกว่า สัปดาห์นี้มีทั้งปัจจัยวินโดว์เดรสซิ่ง ซานต้าแรลลี่ และ Rebalance SET100/SET50 แต่คำแนะนำส่วนใหญ่ยังบอกว่า “เล่นสั้น”
26 ธ.ค. 2565

นักวิเคราะห์แม้จะบอกว่า สัปดาห์นี้มีทั้งปัจจัยวินโดว์เดรสซิ่ง ซานต้าแรลลี่ และ Rebalance SET100/SET50
แต่คำแนะนำส่วนใหญ่ยังบอกว่า “เล่นสั้น”
หากซื้อ-ขายจบได้ในวันเดียวจะดีมาก
เหตุที่เป็นเช่นนั้น เพราะแม้จะมีปัจจัยหนุนจาก  เหตุการณ์ (วินโดว์ฯ+ซานต้าฯ) แต่ยังมีปัจจัยที่ยังไม่น่าไว้วางใจอีกค่อนข้างมาก โดยเฉพาะช่วงหลังปีใหม่
หุ้นขนาดใหญ่เมื่อวานนี้พากันวิ่งขึ้นถ้วนหน้า
นำโดยกลุ่ม “พี่ปอ” PTT PTTEP และ PTTGC
ยังไม่สามารถระบุชัดเจนได้ว่า ราคาหุ้นกลุ่มปตท. เมื่อวานนี้ที่วิ่งขึ้นมา จากปัจจัยวินโดว์ฯ หรือราคาน้ำมันดิบในตลาดโลกปรับตัวขึ้นมา
หรืออาจจะทั้งสองปัจจัยรวม ๆ กัน
ส่วนหุ้น ADVANC หากใครที่ติดตามรายการแก๊งสี่โมงเย็นทาง “ข่าวหุ้นทีวีออนไลน์”
ตอนราคาลงมาบริเวณ 183-184 บาท
ในรายการส่งซิกบ่อย ๆ ว่า เป็นจังหวะเข้าซื้อ
หากวันนี้ย่อตัว
จุดรับคือ 190–189 บาท และแนวต้านแรก 194 บาท
หากผ่าน 194 บาทขึ้นไปได้ มีโอกาสกลับไปทดสอบ 200 บาทอีกครั้ง
ส่วนหุ้นขนาดเล็กที่เพิ่ง IPO เข้าเทรดช่วงสัปดาห์ที่ผ่านมา เช่น WARRIX MOSHI และ KTMS ต่างมีระดับ P/E เกิน 40 เท่า
สิ้นสัปดาห์นี้อาจจะต้องระวังการติดแคชบาลานซ์
ราคาน่าจะผันผวนพอสมควร
หากผู้ดูแลสภาพคล่องหรือ “เจ้ามือ” ยังไม่ต้องการให้หุ้นติดแคชฯ
ให้หยิบเครื่องคิดเลขมาคำนวณหาราคาแนวรับที่คิดเป็น P/E แล้ว จะต้องต่ำกว่า 40 เท่า โดยอาจเป็นบริเวณ 37-39 เท่า
ส่วน SM และ SGC สองหุ้นไฟแนนซ์ ราคายังเคลื่อนไหวน่าสนใจ
P/E ไม่ได้สูง หรืออยู่ในระดับไม่ได้ห่างจากกลุ่มฯ มากนัก
สองหุ้นนี้หาจังหวะเล่นสั้นระหว่างวันพอไหว
แต่หากรู้แล้วว่าเข้าพลาด ผิดจังหวะ ต้องรีบคัต หาทางออก อย่าปล่อยข้ามปี
บมจ.เอ็กซ์สปริง แคปปิตอล (XPG) ปรับตัวขึ้นแรงมาพร้อมวอลุ่ม
หากดูจากกราฟจะพบว่า ราคาเริ่มวิ่งมาตั้งแต่วันที่ 22 ธ.ค.แล้ว
ส่วนวานนี้ราคาขึ้นไปสูงสุด มีไส้แท่งเทียนแหลม ๆ ขึ้นไปถึง 1.66 บาท ก่อนจะย่อตัวลงมาปิดเหลือ 1.57 บาท
หากวิเคราะห์กันตามเทคนิค
วันนี้เปิดตลาดมาน่าจะลง
เว้นแต่เจ้ามือจะสวนเทคนิค รวมฝั่ง Offer เหมาเข่งทุกราคาต่อ
ส่วนสาเหตุที่ราคาหุ้นพุ่งยังไม่ทราบ
มีเพียงบทวิเคราะห์ของ บล.อินโนเวสท์ เอกซ์ คาดว่าตอบรับภาพรวมธุรกิจในปี 66 นั่นคือ ธุรกิจ Digital Asset, ICO Portal จะปลดล็อกจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) กำลังแก้กฎหมายของกลุ่มสินทรัพย์ดิจิทัล ที่น่าจะมีผลหลังไตรมาส 1/66 จะทำให้ การออก Token ต่าง ๆ น่าจะมีความชัดเจน
และ XPG มีดีลในมือ 5-10 ดีล
ส่วนรายได้ในไตรมาส 4/65 โตกว่าไตรมาส 2 และ 3/65
เพราะธุรกิจ Asset Management (AM) มีการขยายฐานลูกค้าทำได้ตามเป้าและเพิ่ม Partner เป็น 14 แห่ง
ราคาเป้าหมายปี 66 ให้ไว้สูงลิ่ว 3.25 บาท
แต่อย่างว่าล่ะ ยังคงมีคำแนะนำว่าให้เล่นสั้นไปก่อน